બાજુના ગામની હાઈસ્કૂલની ટીમ અમારી મિડલ સ્કૂલ સાથે ક્રિકેટ મેચ રમવા આવી. રાજપરની સ્કૂલની ટીમમાં હું અને જિતુ સામેલ હતા પણ હેડમાસ્તર જિતુને કેપ્ટન બનાવ્યો હતો, જે મને ગમ્યું નહોતું. મેં જોયું તો મેદાન સામે ખુરશીઓ પર ગામના મોટા લોકો બેઠાં હતા. મિડલ સ્કૂલમાં બહુ ઓછી છોકરીઓ ભણતી હતી. તેમાંથી ચાર-પાંચ છોકરીઓ જ મેચ જોવા આવી હતી અને એ ચાર પાંચમાં સૌથી મોખરે બેઠી હતી રંજન. રાજપર જેવા નાનકડાં ગામમાં પણ એ આધુનિક હતી. તેનો પરિવાર પરંપરામાં માનતો નહોતો. એટલે રંજન પેન્ટ-શર્ટ પહેરીને સ્કૂલે આવતી હતી. ક્રિકેટ મેચ જોવા પણ તે બ્લૂ ટી-શર્ટ અને સફેદ પેન્ટ ધારણ કરીને આવી હતી.